ועדת הכספים, כנסת 17, פרוטוקול מספר 964, 2009-02-04 12:00

אבישי ברוורמן: אני פותח את הישיבה בנושא תקנות הגנת הצומח (יבוא צמחים, מוצרי צמחים, נגעים ואמצעי לוואי), התשס"ט-2009.

אבישי ברוורמן: מי מציג?

שלומית ציוני: אנחנו עוסקים הרבה שנים בתקנות הצמחים, שמסדירות את כל הנושא של הסחר בצמחים, יבוא צמחים לישראל.

שלומית ציוני: התקנות עברו כבר את ועדת הכלכלה במרץ 2008, ויש שני סעיפים בתקנות שמתייחסים לנושא האגרות.

שלומית ציוני: בשני הסעיפים האלה אנחנו זקוקים לאישור הוועדה הזאת.

אבישי ברוורמן: תודה.

תמי מור: אנחנו רוצים לעשות תיקון באותן שתי תקנות.

תמי מור: זה מתואם עם האוצר, אבל אני רוצה את אישור הוועדה.

תמי מור: בתקנות הקיימות יש סעיף שמדבר על כך שהמנהל רשאי לפטור מתשלום אגרה משלוחים המיועדים למוסדות צדקה.

תמי מור: לא השתמשו בתקנות האלה ולא הוספנו אותן, אבל דווקא לאחרונה, בנושא של הסיוע ההומניטארי לעזה, אנחנו משתמשים בזה.

תמי מור: אני רוצה להוסיף את הדבר הזה, יש לי אפילו את הנוסח.

אבישי ברוורמן: קיבלתי, תודה רבה.

מרב תורג'מן: מבחינתנו התקנות בסדר.

מרב תורג'מן: אין לנו הערות.

תמי מור: אנחנו מוסיפים שלמנהל יהיה פטור, בסעיפים 4 ו-9, כמו שיש לו בתקנות הנוכחיות.

מרב תורג'מן: והסכומים נשארים אותם סכומים.

תמי מור: כן, כפי שהגשנו לוועדה.

מרב תורג'מן: בסדר.